O‘zbekistonlik bokschi Ahror Muralimov 14-fevral kuni chempionlik kamarini himoya qiladi

Professional boksning super og‘ir vazn toifasida faoliyatini davom ettirayotgan o‘zbekistonlik Ahror Muralimov o‘zining navbatdagi jangini 14-fevral kuni AQShda o‘tkazadi, deb xabar bermoqda “Olamsport”.

Resorts World Casino Jamaica arenasida bo‘lib o‘tadigan jangda hamyurtimizga Derrik Rossi qarshilik qiladi.
Eslatib o‘tamiz, Ahror Muralimov shu kungacha o‘tkazgan barcha 16 ta jangida g‘alaba qozongan. Muddatidan avval nokaut bilan qozongan g‘alabalari soni 13 tani tashkil etmoqda. Hamyurtimiz bir necha yildan beri yana bir bokschimiz Bahodir Mamajonov bilan birga AQShning Xyuston shahrida murabbiy Ken Richardson qo‘l ostida shug‘ullanib, o‘z janglarini o‘tkazib kelyapti.